|  |  |
| --- | --- |
| **Obchodné meno uchádzača:** | *(doplní uchádzač)* |
| **Sídlo alebo miesto podnikania uchádzača:** | *(doplní uchádzač)* |
| **IČO uchádzača:** | *(doplní uchádzač)* |

***OPIS PREDMETU ZÁKAZKY***

Predmetom zadania zákazky je poskytnutie služby **Likvidácia nebezpečného a ostaného odpadu zo zdravotnej starostlivosti pre potreby Fakultnej nemocnice s poliklinikou F. D. Roosevelta Banská Bystrica"** v súlade s platnou legislatívou v odpadovom hospodárstve.

Odpad, ktorého pôvodcom je Fakultná nemocnica s poliklinikou F. D. Roosevelta Banská Bystrica je podľa zákona č. 79/2015 Z.z. v znení neskorších predpisov, ktorou sa ustanovuje Katalóg odpadov začlenený do kategórie: nebezpečné odpady (N) a ostané odpady, do skupiny č. 18: „Odpady zo zdravotnej alebo veterinárnej starostlivosti alebo s nimi súvisiaceho výskumu (okrem kuchynských a reštauračných odpadov, ktoré nevznikli z priamej zdravotnej starostlivosti)“, číslo podskupiny a druhu odpadu: 18 01 03(N), 18 01 04 (O), 18 01 08 (N).

Predmet zákazky je rozdelený do 2 (dvoch) častí a je definovaný nasledovne :

**Časť 2**

Odber, preprava a zneškodňovanie ostatného odpadu zo zdravotnej starostlivosti, číslo podskupiny a druhu odpadu:

**18 01 04**

odpady, ktorých zber  a zneškodňovanie nepodliehajú osobitným  požiadavkám  z hľadiska prevencie nákazy,  napríklad  obväzy, sadrové odtlačky  a obväzy, posteľná bielizeň, jednorazové odevy a plienky

Predpokladané množstvo odpadu je:

* 7 000 kg / rok.
* 14 000 kg/zmluvné obdobie, t.j. 24 mesiacov.

Predpokladané množstvá uvedené v jednotlivých častiach predmetu zákazky nie sú záväzné, sú len orientačné, verejný obstarávateľ počas trvania zmluvného vzťahu bude služby predmetu zákazky realizovať podľa jeho aktuálnych a skutočných potrieb a požiadaviek po dobu 24 mesiacov.

Predmetom zákazky je odvoz a likvidácia nemocničného odpadu v súlade s zákona č.79/2015 Z.z. o odpadoch a o zmene a doplnení niektorých zákonov, vyhláškou č. 365/2015 Z. z. z ktorou sa ustanovuje Katalóg odpadov, vyhláškou MŽP SR č. 366/2015 o evidenčnej povinnosti a ohlasovacej povinnosti, Nariadenie Komisie EÚ č. 1357/2014 z 18 decembra 2014, ktorým sa nahrádza príloha III k smernici Európskeho parlamentu a Rady 2008/8/ES o odpade a o zrušení určitých smerníc Text s významom pre EHP.

FNsP F. D. Roosevelta Banská Bystrica – pôvodca odpadu vlastní povolenie (súhlas) zo strany Obvodného úradu životného prostredia SR na zber, prepravu, manipuláciu a dočasné uskladnenie nebezpečného odpadu v prevádzkach Starý nemocničný areál, Cesta k nemocnici 1, Banská Bystrica (ďalej označený aj ako „SNA“) a Nový nemocničný areál, Nám. L. Svobodu č.1,

Banská Bystrica (ďalej označený aj ako „NNA“), riadi sa prevádzkovým poriadkom a havarijným plánom podľa platných predpisov v odpadovom hospodárstve.

**Požiadavky na predmet zákazky a podmienky, ktorým podlieha plnenie zmluvy:**

1. **Informácie, ktoré uchádzač uvedie v ponuke:** 
   1. V prípade, že uchádzač **nezabezpečuje** zneškodnenie nebezpečných odpadov sám, predloží v ponuke v súlade s platnými zákonnými predpismi v odpadovom hospodárstve:

* Platný doklad príslušného orgánu štátnej správy odpadového hospodárstva vydaného pre subjekt, ktorým osvedčuje nakladanie s nebezpečným odpadom a prepravu nebezpečného odpadu. Preprava nebezpečných odpadov pochádzajúcich zo zdravotnej starostlivosti musí byť vykonávaná v súlade s Dohodou ADR ( Európska dohoda o medzinárodnej preprave nebezpečných vecí cestnou dopravou ).
* Platnú zmluvu, ktorú má uchádzač uzavretú so subjektom, ktorý prevádzkuje zariadenie na zneškodňovanie nebezpečných odpadov. V prípade, že uchádzač má uzavretý zmluvný vzťah s viacerými takýmito subjektmi, predloží platnú zmluvu aj s každým z týchto subjektov.
* Platný doklad príslušného orgánu štátnej správy odpadového hospodárstva na súhlas

prevádzkového poriadku zariadenia na zneškodňovanie nebezpečných odpadov.

* 1. V prípade, že uchádzač **zabezpečuje** zneškodnenie nebezpečných alebo ostatných odpadov sám, predloží v súlade s platnými zákonnými predpismi v odpadovom hospodárstve:
* Platný doklad príslušného orgánu štátnej správy odpadového hospodárstva vydaného pre uchádzača, ktorý mu osvedčuje nakladanie s nebezpečným odpadom a prepravu nebezpečného odpadu. Preprava nebezpečných odpadov pochádzajúcich zo zdravotnej starostlivosti musí byť vykonávaná v súlade s Dohodou ADR (Európska dohoda o medzinárodnej preprave nebezpečných vecí cestnou dopravou ).
* Platný doklad príslušného orgánu štátnej správy odpadového hospodárstva vydaného pre uchádzača, ktorý mu osvedčuje prevádzkovanie zariadenia na zneškodňovanie odpadov.
* Platný doklad príslušného orgánu štátnej správy odpadového hospodárstva na súhlas

prevádzkového poriadku zariadenia na zneškodňovanie nebezpečných odpadov.

Uchádzač predloží doklady podľa bodu 1 a 2 tejto časti SP ako originály alebo ich úradne overené kópie k príslušnej časti na ktorú predkladá ponuku.

* 1. Uchádzač sa v ponuke a v zmluve musí zaviazať, že pri nakladaní s odpadmi bude postupovať v súlade s platnými všeobecne záväznými predpismi v odpadovom hospodárstve.
  2. Spôsob nakladania s nebezpečným odpadom:
* Pôvodca odpadu triedi odpad podľa druhov už na mieste vzniku, oddelene zhromažďuje vo vyhradených priestoroch. Zhromažďovanie nebezpečného odpadu zo SNA a NNA zabezpečuje pôvodca odpadu v určenom vyhradenom priestore areálu NNA. Prepravu nebezpečných odpadov z SNA do NNA zabezpečuje na vlastné náklady pôvodca odpadu nákladnou automobilovou dopravou za účelom zhromažďovania odpadov pred zabezpečením ich zneškodnenia v zariadeniach na tento účel určených.
* Pôvodca odpadu zhromažďuje nebezpečné odpady oddelene v súlade s platnými zákonnými predpismi v odpadovom hospodárstve vo vhodných obaloch (napr. v nepriepustných nádobách na tento účel určených – klinix box, resp. vo vyhovujúcich plastových obaloch -vrecia farebne rozlíšené), ktoré sú zabezpečené proti úniku týchto odpadov do životného

prostredia. Zhromažďovanie nebezpečných odpadov u pôvodcu odpadu je len dočasné uloženie týchto odpadov pred ďalším nakladaním s nimi.

* Pôvodca odpadu svojimi pracovníkmi zodpovednými za nakladanie s odpadom zabezpečí na vlastné náklady naloženie zhromaždeného nebezpečného odpadu z určeného priestoru v areáli NNA do auta uchádzača – poskytovateľa služby. Za ďalšie nakladanie s týmto odpadom zodpovedá uchádzač.
* Uchádzač – poskytovateľ služby predmetu zákazky zabezpečí odber naloženého nebezpečného odpadu od pôvodcu odpadu z priestoru určeného na zhromažďovanie nebezpečného odpadu v areáli NNA.
* Verejný obstarávateľ požaduje od uchádzača služby predmetu zákazky zabezpečovať v intervaloch pravidelne každý týždeň - 1-krát do týždňa, pričom množstvo zhromaždeného nebezpečného odpadu a termín odberu bude vždy dopredu telefonicky nahlásený uchádzačovi. Verejný obstarávateľ si vyhradzuje podmienku, že v nevyhnutných prípadoch bude musieť uchádzač poskytovať služby predmetu zákazky aj 2-krát do týždňa na základe požiadavky verejného obstarávateľa.
* Uchádzač sa v ponuke a v zmluve musí zaviazať, že dodrží pravidelnosť poskytovania služby predmetu zákazky aj počas prípadnej odstávky alebo podobných nepredvídateľných okolností zo strany uchádzača.
* Uchádzač je povinný v súlade s platnými zákonnými predpismi v odpadovom hospodárstve zaslať verejnému obstarávateľovi „Sprievodný list nebezpečných odpadov“ vystavený pri preprave nebezpečných odpadov a potvrdený odosielateľom nebezpečných odpadov, príjemcom nebezpečných odpadov a dopravcom.

Uchádzač sa v ponuke a v zmluve musí zaviazať, že po dobu platnosti a trvania zmluvy bude v súlade s platnými zákonnými predpismi v odpadovom hospodárstve a preprave nebezpečných alebo ostatných odpadov pochádzajúcich zo zdravotnej starostlivosti vykonávanej v súlade s Dohodou ADR ( Európska dohoda o medzinárodnej preprave nebezpečných vecí cestnou dopravou ), predkladať verejnému obstarávateľovi príslušnú dokumentáciu o nakladaní s nebezpečným odpadom : Sprievodný list nebezpečných odpadov, doklad o skutočnej váhe zneškodňovaného nebezpečného odpadu, platné osvedčenia vodičov a označenia vozidiel v súlade s Dohodou ADR ( Európska dohoda o medzinárodnej preprave nebezpečných vecí cestnou dopravou ). Tieto doklady potvrdené všetkými subjektmi, ktoré sa nakladania s odpadom zúčastňujú, bude uchádzač predkladať spolu s účtovným dokladom – faktúrou verejnému obstarávateľovi. (Spôsob fakturácie podrobnejšie uvedený v časti *„D – Spôsob určenia ceny“* a časti *„C – Obchodné podmienky“* týchto SP).

V..........................................,dňa.......................... ...........................................................................

meno a priezvisko štatutárneho zástupcu

podpis a pečiatka uchádzača